
Labanan ang kontra-mamamayang 
maniobrahan ng mga reaksyunaryo 


alang hangganan ang traydoran at kutsaba- 
Wi ng iba't ibang paksyon ng naghaharing 
uri habang nagmamaniobrahan at nagpapa- 
ligsahan sila para sa pampulitikang poder at panda- 
rambong sa bayan. Habang lulong sila sa pagpapagu- 
long ng kanilang maruruming laro sa reaksyunaryong 
pulitika, nasasaksihan ng buong bansa kung paano 
nila ikutan at baluktutin ang reaksyunaryong 
batas upang isulong ang kani-kanilang 
makikitid na interes. Nasisilip na rin ng 
mamamayan kung gaano karumi at 
karahas ang kalalabasan ng eleksyon sa 
2004, kung matuloy man ito. 

Ang kasalukuyang mainit na isyu 
kaugnay ng impeachment kay Hilario WC. 
Davide Jr., chief justice ng Korte Supre- 
ma ay paimbabaw lamang na manipesta- 
syon ng mas matinding maniobrahan, 
bangayan at kutsabahan ng iba't ibang 


= 


Y 


Z, 


paksyon sa naghaharing uri. Anu- 


sipal na kroni ng mga nakaraang presidente. Ang na- 
kataya ngayon: ang pangangalaga at pagpapalawak pa 
ng kanyang imperyo at kapangyarihan sa reaksyunar- 
yong pulitika. 

Nais matiyak ni Cojuangco na mababawi ang hatol 
ng Korte Suprema na pondong publiko ang coco levy 
na malaon na niyang inaangkin. Kaugnay nito, maha- 
hawan din ang daan sa pag-angkin niya sa 27% sapi 

ng United Coconut Planters Bank sa San Miguel 

Corporation (SMC) na binili sa pamamagitan ng na- 

turang pondo. Nagawa na niyang ipabaligtad sa 
Sandiganbayan ang 
utos ng Presi- 
dential 


man ang merito ng kasong kinaka- 
harap ni Davide, sa likuran nito ay 
malinaw na makikita na ang nagba- 
banggaang mga grupo na kampi o 
laban sa mahistrado ay kumakatawan sa 
malalaking pampulitika at pang- 
ekonomyang interes. 5 
a PRA WENN 

obra upang kasuhan si Davide LS h, 
ay si Eduardo “Danding” Co- f, CAS 
juangco Jr. na pumapel bilang My 
isa sa mga tagapagluklok at prin- 

Commission on Good Government. 
noong 1986 na sekwesterin ang 
20% ng mga sapi sa SMC na malaon 
na rin niyang inaangkin. 

Ang lahat ng ito ay pagpapaki- 
tang-gilas din ni Cojuangco para sa 
eleksyong 2004. Nakakuha siya ng 
sapat na bilang ng mga pumirma sa 
impeachment kay Davide sa pama- 
magitan ng kanyang mga galamay 
sa Kongreso. Nagawa niya rin ito sa 
pamamagitan ng kooperasyon ni 
Arroyo at ng pagiging nyutral uma- 
no niya sa katwirang ang pangulo 
ay “tagapamagitan.” Nangingiba- 
baw naman ang kahayukan ni 
Arroyo sa pinansyal at pampuliti- 
kang suportang pangako ni Co- 
juangco para sa 2004, gayong wala 
pang binibitiwang salita si Co- 
juangco tungkol sa posibilidad ng 
pagkandidato niya mismo o pagsu- 
porta sa kandidato ng oposisyon. 
Panay ang pagsakay ni Arroyo sa 
maruruming iskema ni Cojuangco. 
Sa kabilang banda, pinatampok at 
pinalubha lamang ng pakanang ito 
ni Cojuangco ang kahinaan ni 
Arroyo. 

Ngayon pa lamang ay nagbubu- 
nga na ng malalaking bitak sa nag- 
haharing sistema ang ganitong 
mga maniobrahan. Ang nagba- 


banggaang kampo ay naglalabanan 
sa pag-angkin ng pribilehiyo at 
pagkakataong maging panguna- 
hing papet ng imperyalismo, at lu- 
mahok sa pandarambong at pagsa- 
said sa kabang-yaman ng bansa, 
pagpapatindi ng pagsasamantala 
at pang-aapi sa mamamayan at 
pagkabig ng maksimum na ganan- 
sya mula sa mga ito. Tiyak na mas 
titindi pa ang mga banggaan ha- 
bang papalapit ang reaksyunaryong 
eleksyon. 

Napakainam ng kalagayan para 
samantalahin ng mga progresibo at 
demokratikong pwersa. Ang kasong 
impeachment ni Davide ay ibayong 
nagpapatingkad sa talamak na 
korapsyon sa pinag-aagawan ni- 
lang lahat na reaksyunaryong gub- 
yerno at sa kahayukan kapwa ng 
naghaharing pangkating Arroyo at 
ng kampo ng malaking burges- 
kumprador na si Cojuangco. Walang 
pagpipilian ang sambayanan kundi 
sila o mga sugo nila. Lalong lumi- 
linaw ang kainutilan ng reaksyu- 
naryong eleksyon para pawiin ang 
kabulukang tumagos na sa kaibutu- 
ran ng umiiral na sistema. 

Sa partikular, nakapagngangalit 
lalo ang pagmamaniobra at kutsa- 
bahan nina Arroyo at Cojuangco 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa 

ww: philippinereolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 

“Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


para ipagkait ang pondong ilang 
taong hinuthot mula sa milyun- 
milyong maralitang magniniyog at 
nararapat na maibalik sa mga ito. 
Mahalagang kumilos ang mga ma- 
ralitang magniniyog, mga mangga- 
gawa sa malawak na empresa ni 
Cojuangco at iba't iba pang sektor 
sa hanay ng mamamayan upang 
kundenahin ang mga maniobrahan 
at kutsabahan nina Gloria at Dan- 
ding at igiit ang pagbabalik ng 
pondong coco levy sa mga tunay na 
nagmamay-ari nito. 

Kailangang gamitin ang lahat 
ng paraan at pagkakataon upang 
maipagbigay-alam at maipaliwanag 
sa pinakamalawak na hanay ng ma- 
mamayan ang matitingkad na kaso 
ng korapsyon, maniobrahan at kut- 
sabahan laban sa interes ng mama- 
mayan, di lamang yaong mga nau- 
ungkat ngayon kundi yaong mga 
dati nang nabubunyag at hindi pa 
nabibigyan ng katarungan. Sa pro- 
seso ay mas marami pang kaso ang 
malalantad. 

Kailangang mapanlikhang ma- 
pakilos ang pinakamaraming bilang 
ng mamamayan sa iba't ibang por- 
ma ng mga aksyong masa laban sa 
korapsyon at mga pakana ng pina- 
kamalalaking reaksyunaryo. Bukod 
sa masang anakpawis, kabataan at 
estudyante, mahalagang makabig 
ang mga tao at organisasyon ng 
simbahan, maliliit na negosyante, 
mga guro at kawani sa gubyerno, 
maging ang mga positibong ele- 
mento sa AFP at maipaloob sila sa 
malawak na nagkakaisang prente. 

Sa proseso ng paglalantad at 
pagbatikos ng maniobrahan, maru- 
ruming taktika, at kutsabahan ng 
malalaking reaksyunaryo laban sa 
mamamayan, maipapamalas natin 
ang bulok, reaksyunaryo at anti- 
mamamayan na kaibuturan ng nag- 
haharing gubyerno at sistema, at 
kung bakit kailangan itong ibagsak 
at palitan ng isang dalisay, rebolu- 
syonaryo at makamasang gubyerno 
at sistema. u 

Gubyernong US, negatibo 
ang pagtaya sa ekonomya 


ng Pilipinas 


George W. Bush ng US, naglabas ang State Department ng US ng ne- 


T atatlong araw lamang pagkatapos ng pagbisita sa Pilipinas ni Pres. 


gatibong pagtaya sa ekonomya ng Pilipinas. Tanda ito ng lalim ng 
krisis sa ekonomya na hindi maitanggi maging ng imperyalismong US, 
mababaw man ang pagsusuri nito sa naturang krisis. Palatandaan din ito 
ng pagnanais ng US na itulak ang ibayo pang liberalisasyon ng ekonomya. 


Ayon sa Philippine Economic 
Outlook na regular na inilalabas ng 
embahada ng US tuwing kalahating 
taon, mababa ang posibilidad na 
magkaroon ng signipikanteng pag- 
lago ang ekonomya sa 2004. 
Bukod sa kahinaan ng gubyerno 
sa pagpapalitaw ng rekurso at sa 
mabigat na pasaning utang, anito, 
nagpapatuloy ang pangamba ng 
mga potensyal na dayuhang mamu- 
muhunan, turista at iba pa tungkol 
sa mataas na tantos ng krimen, 
kakulangan ng imprastruktura at 


korapsyon. Wala rin daw gaanong 
nagawa si Macapagal-Arroyo para 
ibsan ang kahirapan o labanan ang 
korapsyon. 

Bukod sa kudeta noong Hulyo, 
kabilang sa mga tinukoy na salik na 
nakapagdudulot ng kawalang-kati- 
yakan at kumukubabaw sa anu- 
mang “pag-unlad” na natamo ng 
ekonomya ang mga kasong korap- 
syon laban kay First Gentleman 
Jose Miguel “Mike” Arroyo. 

Gayunman, ang mga dahilang 
ito ay pawang mababaw at hindi 
tumutukoy sa pi- 


nakamalaking 
salik sa likod ng 
krisis. Katuna- 
yan, ang patuloy 
na pagsasaman- 
tala ng imperya- 
lismong US sa 
atrasadong eko- 
nomya ng Pilipi- 
nas ang pinaka- 
malaking dahilan 
kung bakit du- 
maranas ang Pili- 
pinas ng perma- 
nenteng krisis. 
Ayon mismo 
sa datos na naka- 
saad rito, walang 
inaasahang pag- 
lago sa ekono- 
mya sa 2004 da- 
hil ang 6.6% la- 
mang na paglaki 
ng pambansang 

badyet tungong P864.8 bilyon ay 
papawiin kapwa ng 4-5% impla- 
syon at ng 2.36% paglaki ng popu- 
lasyon. 

Hindi na rin magkandatuto rito 
ang rehimeng Arroyo dahil kung 
palalakihin pa ang badyet ay lalo 
pang lolobo ang depisit na umabot 
na sa P29.1 bilyon para sa buwan 
ng Setyembre. Ito na ang pinaka- 
mataas na inabot nito mula noong 
Marso. Lampas sa target nang hu- 
migit-kumulang P10 bilyon bawat 
buwan ang gastos ng gubyerno 
noong Agosto at Setyembre. 

Tulad ng inaasahan, inireklamo 
ng rehimeng Arroyo ang pagtaya 
ng US embassy—kaya binawi ito 
makalipas ang dalawang araw at 
naglabas ng nirebisang dokumento 
ang embahada. Binawasan ng ba- 
gong bersyon ng Philippine Econo- 
mic Outlook ang negatibong mga 
kongklusyon sa unang dokumento. 
Subalit dahil walang pagbabago sa 
datos na inilahad nito, nananatili 
ang batayan ng dating pagtaya. 

Samantala, sa isang hiwalay na 
ulat, sinabi ng US at AFP na walang 
kakayahan ang AFP para epekti- 
bong labanan ang mga "internal na 
bantang panseguridad” ng bansa. 
Ayon sa Joint Defense Assessment 
na binuo ng US Pacific Command at 
AFP, limitado ang kapasidad ng AFP 
na maglunsad ng napapanahon at 
epektibong mga operasyong mili- 
tar. Sinabi rin nitong "buhaghag at 
hindi gumagana” ang organisasyon 
ng AFP. 

Gamit ang ulat na ito, agad na 
inirekomenda ng tutang rehimeng 
Arroyo na ituloy na ang naunsya- 
ming Balikatan 03-1 sa Sulu. Ini- 
atras ang pagsasanay militar noong 
maagang bahagi ng taon dulot ng 
malawakang protesta sa paggigiit 
ng US na sumama ang mga sunda- 
long Amerikano sa mga operasyong 
pangkombat ng AFP. Ito rin ang gi 
nagamit na batayan ng imperyalis 
mong US upang magbigay ng karag- 
dagang ayudang militar sa AFP. m 


38 armas nasamsam ng BHB 
sa mga taktikal na opensiba 


Bagong Hukbong Bayan (BHB) sa serye ng mga taktikal na opensi- 


Tiesi walong armas na iba't ibang kalibre ang nasamsam ng 


ba nitong huling linggo ng Oktubre. Labindalawang pwersa ng ka- 
away ang napatay at di bababa sa tatlo ang nasugatan. 


Sa Northern Samar. Sampung 
malalakas na riple at siyam na pis- 
tola ang nadagdag sa arsenal ng 
BHB nang salakayin ng mga Pulang 
mandirigma nitong Oktubre 24 ang 
himpilan ng pulisya sa bayan ng 
Gamay. 

Sakay ng walong pampasahe- 
rong dyip, nilusob ng mga Pulang 
mandirigma bandang alas-6:30 ng 
umaga ang munisipyo ng Gamay, sa 
hilagang-silangang bahagi ng pru- 
binsya. Habang nakikipagbarilan 
ang pwersang pang-assault ng BHB 
sa apat na pulis sa hedkwarters, 
pinasok ng ibang gerilya ang mga 
bahay ng dalawang pulis na mala- 
pit sa munisipyo. 


Isang pulis ang nasugatan. 
Walang tinamong pinsala ang mga 
Pulang mandirigma. 

Sa Isabela. Napatay ang pitong 
tropa ng pinagsanib na pwersa ng 
53rd Reconnaissance Company (RC) 
at ng 45th IB nang ambusin ang 
mga ito habang tumatawid ng ilog 
sa Sityo Kurawitan, Barangay Bina- 
tug, San Mariano noong umaga ng 
Oktubre 25. 

Ayon sa pahayag ni Victor 
Servidores, tagapagpahayag ng 
Fortunato Camus Command (FCC) 
ng BHB-Hilagang Silangang Luzon, 
di rin bababa sa pito ang nasuga- 
tan sa ambus na tumagal nang 
humigit-kumulang limang oras. Ta- 

liwas sa pahayag ng 5th ID na 
anim na gerilya ang napatay, wa- 
lang kaswalti sa hanay ng BHB. 

Sa Bulacan. Tatlong pulis ang 
napatay at sampung armas ang na- 
agaw sa matagumpay na reyd ng 
BHB sa detatsment ng Maritime 
Command ng Philippine National 
Police (PNP) sa Barangay Pobla- 
cion, Hagonoy, Bulacan noong gabi 
ng Oktubre 30. 

Pagkababa sa sinasakyang van, 
mabilisang pinasok ng mga Pulang 
mandirigma ang himpilan, na mala- 
pit sa munisipal na istasyon ng pu- 
isya. Makaraan ang sampung minu- 
tong putukan, napatay ang tatlong 
pulis at nasugatan ang isa. Umatras 
ang BHB sakay ng dalawang bang- 
kang de-motor na nakadaong sa 
ilog sa likuran ng detatsment. 

Walong M16, isang .45 at isang 
-38 ang nasamsam ng BHB. Ayon sa 
pahayag ng Komiteng Larangang 
Gerilya sa Kanlurang Bulakan-Pam- 
panga, pinarusahan ang PNP Mari- 
time Command dahil protektor ito 
ng malalaking negosyante sa pa- 
ngisdaan at kinokotongan nito ang 
maliliit na mangingisda. 

Sa Zamboanga del Sur. Dala- 
wang elemento ng CAFGU ang na- 
patay at nasugatan ang isang 
sarhento nang salakayin ng mga 
Pulang mandirigma ang detatsment 
ng 51st IB sa Barangay Fatima, San 
Miquel noong madaling araw ng 
Oktubre 27. Sinunog muna ng BHB 
ang kampo bago umatras dala ang 
nakumpiskang tatlong malalakas 
na riple. 

Sa Tarlac. Isang M16, isang 
M14, isang 9 mm at isang .38 ang 
nasamsam ng mga mandirigma ng 
Nelson Mesina Command ng BHB 
nang lusubin nila ang detatsment 
ng PNP sa Barangay Lubigan, ba- 
yan ng San Jose noong Oktubre 26. 
Dumating ang mga gerilya sakay ng 
tatlong dump truck ng Provincial 
Engineers’ Office. u 

Hacienda Luisita, niyayanig 
ng protesta 


Tarlac ang nagpiket sa harap ng Department of Agrarian Reform 


Mit 300 manggagawang bukid mula sa Hacienda Luisita sa 


sa Quezon City mula nitong Oktubre 28 upang igiit ang pagbasu- 
ra sa stock distribution option (SDO) sa ilalim ng iskemang non-land 
transfer ng Comprehensive Agrarian Reform Program (CARP). Pinangungu- 


nahan ang pagkilos ng Alyansa 
Hacienda Luisita (AMBALA) 

Ang SDO ay isang iskemang 
niluto ng rehimeng Aquino noong 
1987. Layunin dito ni Pres. Cora- 
zon Cojuangco Aquino na ilibre ang 
6,453-ektaryang Hacienda Luisita, 
na pag-aari ng kanyang pamilya, sa 
pamamahagi ng lupa sa ilalim ng 
CARP. Sa halip na lupa ang ipama- 
hagi sa mga manggagawang bukid, 
ipinamahagi sa ilalim ng iskemang 
SDO ang mga sapi ng korporasyon 
sa mga manggagawang bukid na 
mapanlinlang na itinuring na kabi- 
lang sa mga may-ari ng asyenda. 

Sa pamamagitan ng mga dag- 
dag na maniobra, lalo lamang pina- 
hihigpit ng SDO ang monopolyo at 
kontrol ng mga Cojuangco sa mala- 

ng mga Manggagawang-Bukid sa 


Wak na lupaing malaon nang sina- 
saka ng mga ninuno ng mga mang- 
gagawang bukid. Ayon kay Ben 
Pampoza, tagapangulo ng AMBALA, 
nakasaad sa kasunduan hinggil sa 
mga sapi sa asyenda na ibibigay 
ang P118-milyon sapi sa mga 
benepisyaryo taun-taon sa loob ng 
30 taon. Subalit aniya, ang hala- 
gang ito ay 33.29% lamang ng 
kabuuang pag-aari ng Hacienda 
Luisita, Inc. (HLI). Ibig sabihin, 
hawak pa rin ng mga Cojuangco 
ang 66.7% ng mga sapi at ang ab- 
solutong kontrol sa mga corporate 
farm. Ang 33.29% ng sapi na para 
umano sa mga manggagawang bu- 
kid ay katumbas lamang ng 1,633 


ektarya mula sa kabuuang 6,431 
ektarya ng asyenda. 

Bukod rito, ang mga dibidendo 
na ipinamamahagi umano sa mga 
manggagawang bukid ay nakabatay 
sa mga araw na itinrabaho nila sa 
mga sakahan at hindi sa kabuuang 
tubo ng korporasyon. Mula sa pag- 
kwentang ito, P200 lamang bawat 
taon ang natatanggap ng mga api 
at pinagsasamantalahang mangga- 
gawang bukid. 

Noong nakaraang buwan, bi- 
noykot ng AMBALA, mga regular na 
manggagawa at superbisor sa Cen- 
tral Azucarera de Tarlac (CAT) at ng 
mga manggagawang bukid ang 
eleksyon para sa mga representan- 
te sa board of directors ng HLI. Da- 
hil sa boykot, 15.77% lamang ng 
55.418 milyong sapi ng 6,296 
manggagawang bukid na umano'y 
benepisyaryo ng SDO ang nagamit 
sa botohan. Ayon kay Pampaza, si- 
nalamin ng resulta ng eleksyon ang 
sentimyento ng mga manggaga- 
wang bukid sa asyenda. Aniya, ha- 
bang nabubuhay sa luho ang pa- 
milyang Cojuangco, ang mga pa- 
milya naman ng mga manggaga- 
wang bukid ay dumaranas ng labis 
na kahirapan. 

Bukod sa HLI at CAT, kabilang 
sa mga kumpanyang pinagkukunan 
ng milyun-milyong pisong kita ng 
mga Cojuangco ang Tarlac Develop- 
ment Corp. Jose Cojuangco 8 
Sons, Inc.: Luisita Marketing Corp. 
at Tarlac Distillery Corp. 

Ang asyendang ipinagmaya- 
bang ng dating pangulong Aquino 
bilang modelo ng kanyang CARP sa 
halip ay naging modelo ng malawa- 
kan at walang kahiya-hiyang pag- 
papasasa sa lupaing dapat ay pina- 
kikinabangan ng mga manggaga- 
wang bukid. Wasto lamang na iba- 
yong patatagin ng mga manggaga- 
wang bukid mula sa Hacienda 
Luisita ang kanilang hanay upang 
ibayong maisulong ang kanilang 
laban para sa tunay na reporma sa 
lupa. m 


5 


Naglalagablab ang Daba-daba sa Panay 


sa gawaing propaganda sa Panay ang episyente at malawakang pag- 


I sa sa mga pangunahing pinagtutuunan ngayon ng pansin ng Partido 


paparami at pamamahagi ng Ang Bayan (AB) bilang pahayagan ng 
Partido at ng Daba-Daba bilang rebolusyonaryong pahayagang masa sa 


isla. 

Unang nalathala bilang rebolu- 
syonaryong pahayagang masa sa 
Northern Panay noong Pebrero 
1977, ang Daba-Daba ay ginawang 
panrehiyong pahayagan noong 
Hunyo 1981. Mula noon, malalim 
na umugat ang Daba- 

Daba sa masa sa isla 
ng Panay bilang 
publikasyong 
nagdadala ng 
paninindigan at 
mga panawagan ng 
rebolusyonaryong ki- 
lusan sa maraming isyu. 

Lubos na tinangkilik ng 
masa ang Daba-Daba. Tuwing 
dumarating ang kanilang kopya, 
nakahanda na ang nakalaang kon- 
tribusyon para sa publikasyon. Na- 
ging pangunahing pinagkukunan 
din ito ng mga balita at imporma- 
syon tungkol sa mga tampok na 
mga pangyayari at usapin sa bansa 
at rehiyon at tungkol sa pag-unlad 
ng rebolusyonaryong kilusan sa ka- 
lunsuran at kanayunan. 

Kasabay nito, patuloy na isina- 
salin, pinararami at ipinamamahagi 
ang AB sa rehiyon. 

Dahil sa impluwensya ng ma- 
ling linya noong dekada 1980, du- 
malang ang paglalabas ng Daba- 
Daba hanggang tumigil ito noong 
1987. Muli itong inilathala noong 
Pebrero 1998, bilang isa sa mga 
ibinunga sa rehiyon ng Ikalawang 
Dakilang Kilusang Pagwawasto ng 
Partido. 

Sinimulang ilathala ang Daba- 
Daba tuwing tatlong buwan nang 
may 12 hanggang 16 pahina. Nag- 
lalabas din ito ng mga espesyal na 

isyu na may apat hanggang anim 
na pahina na naglalaman ng mga 
pagsusuri at mga panawagan kaug- 
nay ng maiinit na isyu. 

Ngayong taon, alinsunod sa di- 
rektiba ng pambansang liderato ng 
Partido ukol sa mas madalas na 
paglalabas ng AB, nagpasya ang 
panrehiyong liderato ng Partido na 
bigyang prayoridad ang pagpapara- 
mi at pamamahagi nito bi- 
lang pangunahing paha- 

yagang ipinamamahagi 
P) sa rehiyon. 
Kaalinsabay ni- 
to, pinagpasya- 
hang ilabas ang 
Daba-Daba bi- 
lang rehiyunal na 
seksyon ng AB. Sa 
fÀ gayon, iniuulat ng 
4 Daba-Daba ang 
mga panawagan at 
paninindigan ng re- 
bolusyonaryong ki- 
lusan tungkol sa mga 
isyung lokal. Inilalat- 
hala rin nito ang mga balita tung- 
kol sa kilusang masa sa kalunsuran 
at kanayunan ng Panay na hindi si- 
naklaw ng pagbabalita sa AB. 

Inilalathala ngayon ang Daba- 
Daba batay sa pangangailangan ng 
rehiyon na pinagpapasyahan ng 
panrehiyong pamunuan ng Partido. 
Sa kasalukuyan, dalawang beses na 
itong nakapagpalabas ng lima 
hanggang anim na pahinang isyu 
(Marso 7 at Agosto 21) na nakala- 
kip sa mga regular na isyu ng AB. 

May probisyong maaaring pana- 
panahong maglabas ng mga espe- 
syal na isyu. Tinatanaw pa rin ang 


paglalabas nito nang hiwalay sa AB 
batay sa pangangailangan at kaka- 
yahan. 

Pinanatili ang masthead o sim- 
bolo ng Daba-Daba upang bigyan 
ng pagtatangi ang identidad nito 
bilang panrehiyong pahayagang 
masa. 

Pinanatili rin ang komiks na 
“Caduy”, isang regular na seksyon 
ng Daba-Daba na popular sa mga 
mambabasa. “Caduy” ang karani- 
wang palayaw sa mga batang lala- 
king taga-Antique. 

Sa ganitong kaayusan, napag- 
iisa, nagagawang mas simple at 
namamaksimisa ang makinarya, 
mga rekurso at mga pamamaraan 
ng rebolusyonaryong kilusan sa 
pagpaparami at pamamahagi ng 
mga publikasyon ng Partido at ng 
mga panrehiyong pahayagang ma- 
sa. Higit nang naitutuon ng istap 
ng Daba-Daba ang kanilang pansin 
sa mga panrehiyong usapin at nai- 
papartikularisa sa kalagayang pan- 
rehiyon ang pagsusuri sa mga pam- 
bansang isyu na lumalabas sa AB. 

Nakakatulong din ang pagsisi- 
kap ng patnugutan ng AB sa pag- 
dadala ng mga panrehiyong isyu at 
mga balita sa paraan ng mga kores- 
ponsal. 

Gayunpaman, may mga sulira- 
nin at usaping kinakailangang pag- 
tuunan ng pansin. Isa rito ang 
pagpapadalas ng paglabas ng 
Daba-Daba upang mas matugunan 
ang bumibilis na kumpas ng rebo- 
lusyonaryong gawain at ang umiig- 
ting na kontra-rebolusyonaryong 
propaganda ng kaaway sa rehiyon. 

Kailangan ding pahigpitin ang 
koordinasyon ng mga patnugutan 
ng AB at Daba-Daba at bigyan ng 
partikular na pansin ang nilalaman 
ng dalawang pahayagan laluna ang 
mga balita mula sa rehiyon. m 

saisayona vacar CE PD 


Mga atake ng mga gerilyang 
Iraqi sa mga pwersa ng US, 


tumitindi 


patuloy na nahihirapan ang US na makakuha ng signipikanteng 


Tite ang antas ng paglaban ng mamamayang Iraqi habang 


multilateral na suporta para sa okupasyon nito ng Iraq. Nitong 


Nobyembre 2, labing-anim na tropang Amerikano ang napatay nang 
tamaan ng surface-to-air missile ang sinasakyan nilang Chinook na heli- 
kopter sa nayon ng Albu-Isa sa bayan ng Baisa sa Fallujah, Iraq. Tatlo 
pang Amerikano (isang sundalo at dalawang sibilyang kontratista ng US 
Army Engineering Corps) ang napatay noong umaga ring iyon sa Baghdad 


nang pasabugan ng bomba ang kanilang sasakyan. 


Nasaksihan ng mga sumaklo- 
long tropang Amerikano ang pag- 
bubunyi ng mamamayan sa Albu- 
Isa sa pagbagsak ng helikopter at 
pagkamatay ng sakay nitong mga 
tropa. Nagsisisigaw sila na mga 
“baboy na Amerikano” ang mga na- 
matay na dayuhang tropa. 
Pangalawang pinakamatinding 
atake ito laban sa mga pwersang 
okupasyon na pinamumunuan ng 
US mula nang salakayin nito ang 
Iraq. Umaabot na sa 139 sundalong 

Amerikano ang namatay mula nang 
ideklara ng US na tapos na ang 
gera. May abereyds na dalawang 
kabaong ang iniuuwi sa US araw- 
araw. 

Bago ito, umabot sa 43 sundalo 
ang napatay at mahigit 200 ang 
nasugatan bunga ng serye ng pam- 
bobomba ng mga pwersang gerilya 
noong Oktubre 27 laban sa pwer- 
sang koalisyon at mga papet nito. 
Sa loob ng 45 minuto, limang bom- 
ba ang sunod-sunod na pinaputok sa 


Baghdad at Fallujah. Winasak nito 
ang mga upisina ng International 
Committee of the Red Cross (ICRC) 
at apat na himpilan ng pulisya. 

Naganap ang pagpapasabog 
isang araw makaraang paulanan ng 
mga rocket ang Rashid Hotel na 
tinutuluyan ni US Deputy Defense 
Sec. Paul Wolfowitz. Bagamat naka- 
ligtas siya sa mga atakeng ito, na- 
patay ang isang mataas na upisyal 
militar ng US. 

Ang pinakahuling mga atakeng 
ito ay tanda ng tumataas na antas 
ng kakayahan at koordinasyon ng 
mga pwersang Iraqi na lumalaban 
sa okupasyon. 

Sa kabilang banda, bukod sa 
587.5 bilyong badyet na inapruba- 
han ng Senado ng US para tustusan 
ang mga tropang okupasyon ng US 
sa Afghanistan at Iraq, wala nang 
ibang makuhang makabuluhang su- 
porta ang US, laluna mula sa 
France at Germany. Bigo ang inor- 
ganisa ng US na kumperensya para 
mangalap ng pinansyal na suporta 
para sa “rekonstruksyon ng Iraq” sa 
Madrid, Spain nitong Oktubre 24. 

Lumalakas din ang pagtutol sa 
okupasyon di lamang sa labas kun- 
di sa US mismo. Noong Oktubre 25, 
mahigit 100,000 katao ang naglun- 
sad ng mga kilos protesta sa Was- 
hington, D.C. Pinakamalaking de- 
monstrasyon ito laban sa pangge- 
gera ng US mula nang ideklara ni 
Bush na tapos na ang mayor na 
kumprontasyon sa Irag. Ang mga 
nagpoprotesta ay nagmula sa 145 
lunsod, kabilang ang 800 pamilya 
ng mga sundalong Amerikanong 
nakapakat sa Middle East. Saman- 
tala, may 25,000 katao ang nag- 
martsa sa plasa sa harap ng City 
Hall ng San Francisco, California. 

Pinamunuan ang mga kilos pro- 
testang ito ng United for Peace and 
Justice at International ANSWER 
(Act Now to Stop War and End 
Racism). m 

Panggegera ng gubyerno sa Mindanao, 
ipinatitigil ng mga lumad 


NANAWAGAN ang mga lumad sa 
gubyernong Arroyo na tigilan na 
ang panggegera sa Mindanao. 
Humigit-kumulang 80,000 na mula 
sa hanay nila ang naging biktima 
ng gera nitong taon. Ipinahayag 
nila ito sa isang porum sa Kida- 
pawan City sa pagtatapos ng pag- 
gunita sa Tribal Filipino Month 
noong huling linggo ng Oktubre. 
Mahigit 20 organisasyon ng 


mamamayan ang lumahok sa oka- 
syon. Binatikos ng mga dumalo 
ang gubyerno dahil bingi ito sa 
kanilang mga hinaing. 

Ayon kay Minda Acat, isang 
lider ng mga lumad, sila ang pa- 
ngunahing napinsala ng "gera la- 
ban sa terorismo" sa Mindanao. 
Nawalan ng tirahan ang malaking 
bilang ng mga lumad at nasira ang 
kanilang mga taniman at produkto. 


Gabriela, nagmartsa laban sa plano ni Arroyo sa 2004 


NAGLUNSAD ng Pambansang Araw 
ng Protesta ng Kababaihan ang 
daan-daang myembro ng Gabriela 
noong Oktubre 28. Nagmartsa mu- 
la Mabuhay Rotonda hanggang 
Mendiola ang kababaihan mula sa 
hanay ng manggagawa, magsasa- 
ka, kabataan at iba pang sektor 
para ipahayag ang kanilang pagtu- 


7 patay sa epidemya 
PITONG residente na ng Tondo, 
Maynila ang namatay at 576 ang 
naospital dahil sa epidemya ng 
kolera na nananalanta sa 11 ba- 
rangay sa lugar mula pa noong 
Oktubre 23. 

Naghuhugas ngayon ng kamay 
ang Maynilad Water Services Inc. 
at ang gubyerno ng Maynila sa res- 


tol sa pananatili ni Pres. Gloria 
Arroyo sa poder lampas sa 2004. 

Bago ito, idinaos ng Gabriela 
ang ika-9 na kongreso at ipinag- 
diwang ang ika-20 anibersaryo ng 
organisasyon. Pinarangalan din 
nila ang matatapang na kababai- 
hang lumaban sa diktadurang 
Marcos. 


ng kolera sa Tondo 


ponsibilidad nila sa bulok na serbi- 
syo sa tubig na naging sanhi ng 
epidemya. Sa kabila ng mataas na 
singil sa tubig, naglipana ang mga 
tubong luma at may mga tagas, na 
madaling pasukin ng mikrobyo. 
Marumi rin ang kapaligiran dahil 
sa gabundok na basurang hindi 
hinahakot ng lokal na gubyerno. 


Upisyal ng VFA Commission, sinibak 


SINIBAK ni Pres. Arroyo sa pwesto 
si Usec. Amado Valdez, executive 
director ng Presidential Commis- 
sion on the Visiting Forces Agree- 
ment kamakailan dahil patuloy 
niyang iginigiit na patawan ng ak- 
syong pandisiplina ang tatlong 
sundalong Amerikanong nasangkot 
sa isang aksidente sa trapiko sa 


Zamboanga City noong Setyembre 
dahil sa kalasingan. 

Ito ang ipinahayag ni Valdez 
sa mga mamamahayag noong Ok- 
tubre 28. Isa pang dahilan ay ang 
paninindigan ni Valdez sa mga ka- 
apatan ng bansa sa implementa- 
syon ng Visiting Forces Agree- 
ment. 


Pagdalaw ni Bush sa A 
umani ng mga protesta 


TALIWAS sa pakay niyang kumuha 
ng lubos na suporta sa kanyang 
“gera laban sa terorismo,” umani 
si Pres. George W. Bush ng mati- 
tinding protesta sa mabilisan ni- 
yang pagdalaw sa anim na bansa 
ng Asia. 

Thailand. Kagaya ng mga 
nangyari sa pagbisita niya sa 
Japan at Pilipinas, sinalubong si 
Bush ng mga batikos ng mga akti- 
bistang Thai sa pagdalo niya sa 
Asia-Pacific Economic Cooperation 
(APEC) Summit noong Oktubre 19- 
21 sa Bangkok, kabisera ng bansa. 
Humigit-kumulang 1,000 katao 
ang nagmartsa sa mga kalsada 
upang ipabatid ang kanilang pag- 
tutol sa pagsakop ng mga pwer- 
sang Amerikano sa Afghanistan at 
Iraq at sa globalisasyon. Samanta- 
la, may mga 3,000 demonstrador 
mula sa mga prubinsya ng Thai- 
land ang pinigil ng pulisya na ma- 
kapasok sa Bangkok. 

Indonesia. Noong bisperas ng 
pagbisita ni Bush sa bansa noong 
Oktubre 21, daan-daang kasapi ng 
KAMMI o Indonesian Muslim Stu- 
dents Action Front ang nagrali sa 
labas ng US embassy sa Jakarta. 
Sinunog nila ang mga larawan at 
effigy ni Bush at mga bandila ng 
Amerika. Nagkaroon din ng mga 
kilos protesta sa mga bayan ng 
Yogyakarta, Bali, Jember, Palem- 
bang, Makassar, Sola at Semarang. 

Australia. Dalawang beses na 
nagambala ang pagtatalumpati ni 
Bush sa parlamento nang kan- 
tyawan siya nina Sen. Kerry Nettle 
at isa pang kasapi ng parlamento. 
Sumigaw sila ng mga islogan 
laban sa gera ng US sa Iraq. Sa- 
mantala, hindi napigilan ng mga 
pulis ang paglulunsad ng protesta 
ng humigit-kumulang 2,000 katao 
sa labas ng parlamento. 

Pahayagan ng Partido Komunista ng 
Pinapatnubayan ng Marxismo-Leni 

Editoryal 


Labanan ang kontra-mamamayang 
maniobrahan ng mga reaksyunaryo 


alang hangganan ang traydoran at kutsaba- 
Wi ng iba't ibang paksyon ng naghaharing 
uri habang nagmamaniobrahan at nagpapa- 
ligsahan sila para sa pampulitikang poder at panda- 
rambong sa bayan. Habang lulong sila sa pagpapagu- 
long ng kanilang maruruming laro sa reaksyunaryong 
pulitika, nasasaksihan ng buong bansa kung paano 
nila ikutan at baluktutin ang reaksyunaryong 
batas upang isulong ang kani-kanilang 
makikitid na interes. Nasisilip na rin ng 
mamamayan kung gaano karumi at 
karahas ang kalalabasan ng eleksyon sa 
2004, kung matuloy man ito. 

Ang kasalukuyang mainit na isyu 
kaugnay ng impeachment kay Hilario WC. 
Davide Jr., chief justice ng Korte Supre- 
ma ay paimbabaw lamang na manipesta- 
syon ng mas matinding maniobrahan, 


= 


sipal na kroni ng mga nakaraang presidente. Ang na- 
kataya ngayon: ang pangangalaga at pagpapalawak pa 
ng kanyang imperyo at kapangyarihan sa reaksyunar- 
yong pulitika. 

Nais matiyak ni Cojuangco na mababawi ang hatol 
ng Korte Suprema na pondong publiko ang coco levy 
na malaon na niyang inaangkin. Kaugnay nito, maha- 
hawan din ang daan sa pag-angkin niya sa 27% sapi 

ng United Coconut Planters Bank sa San Miguel 

Corporation (SMC) na binili sa pamamagitan ng na- 


turang pondo. Nagawa na niyang ipabaligtad sa 
Sandiganbayan ang 
utos ng Presi- 
dential 


Z, 


bangayan at kutsabahan ng iba't ibang 


paksyon sa naghaharing uri. Anu- 


man ang merito ng kasong kinaka- 
harap ni Davide, sa likuran nito ay 
malinaw na makikita na ang nagba- 
banggaang mga grupo na kampi o 
laban sa mahistrado ay kumakatawan sa 
malalaking pampulitika at pang- 
ekonomyang interes. 

Ang numero unong nagmani- 
obra upang kasuhan si Davide 
ay si Eduardo “Danding” Co- 
juangco Jr. na pumapel bilang 
isa sa mga tagapagluklok at prin- 

Bagsak ang grado ng 
ekonomya ng Pilipinas 
PAHINA 3 


Mga tampok sa 
isyung ito... 


38 armas nasamsam 
ng BHB sa mga TO 

Naglalagablab ang 
Daba-Daba sa Panay 

